### | | | | --- | --- | | | | | --- | | **Byråd** 30. april 2019 Sagsnr. 710-2019-10502 Dok.nr. 710-2019-87767 Sagsbehandler DPSVE | | 58.                 Overførsel af over-/underskud (drift) fra 2018 til 2019 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | Fagudvalg, ØK, BY |
| Lovgrundlag |  |

###

**SAGENS INDHOLD**

I denne sag skal Byrådet tage stilling til overførsel af
overskud eller underskud fra 2018 til 2019. Overførslen vedrører
regnskabsresultatet for institutioner, igangværende projekter samt en række
andre områder, hvor der er tradition for at overføre overskud/underskud til
næste år.

Overførsel af overskud/underskud mellem årene giver de
budgetansvarlige ledere mulighed for flerårig planlægning af aktiviteter.

Jf. retningslinjerne for økonomisk decentralisering og
lønsumsstyring kan institutionerne højst overføre et akkumuleret overskud på 10
% og et akkumuleret underskud på 5 % mellem årene. Det fulde overskud/underskud
på decentraliseringsaftalerne overføres dog som udgangspunkt til det
efterfølgende år. Byrådet skal formelt godkende overførslen, hvilket sker i
form af en tillægsbevilling.

Opgørelsen af overskud/underskud fremgår af vedlagte bilag
’Overførsel af over-/ underskud fra 2018 til 2019 (drift)’.

**VURDERING**

I 2018 har der været en samlet opsparing på i alt 10,8 mio.
kr. Det svarer til 0,6 % af de samlede serviceudgifter i 2018. Sammen med det
overførte overskud fra tidligere år på i alt 51,9 mio. kr. medfører det, at der
overføres et akkumuleret overskud på i alt 62,7 mio. kr. til 2019.

Generelt holder institutionerne sig inden for rammerne af
den økonomiske decentralisering.

Ifølge retningslinjerne for økonomisk decentralisering må
institutionerne højst overføre et akkumuleret overskud på 10 % fra år til år. I
2018 er der fire institutioner, der ligger over denne grænse. Der er i alle
fire tilfælde tale om forholdsvis små institutioner. Job og Økonomi foreslår,
at det fulde overskud overføres til 2019. Direktionen skal godkende en plan for
anvendelsen af overskuddet.

Tilsvarende må institutionerne højst overføre et akkumuleret
underskud på 5 % til næste år. I 2018 er der fire institutioner, der har et
større underskud. Job og Økonomi foreslår, at det fulde underskud overføres til
2019. Direktionen skal godkende en plan for afvikling af underskuddet.

Den samlede opsparing, der foreslås overført til 2019, udgør
62,7 mio. kr. I budgettet for 2019 er der afsat 19 mio. kr. til forbrug af
opsparede midler. Hvis institutioner mv. bruger mere end 19 mio. kr. af de
opsparede midler, medfører det et pres på budgettet til serviceudgifter.

Udviklingen i det samlede overskud fordeler sig således:

|  |  |  |  |
| --- | --- | --- | --- |
| **1.000 kr.** | **Overskud/**  **underskud overført fra 2017 til 2018**    **(+ = overskud)** | **Overskud/**  **underskud i 2018**      **(+ = overskud)** | **Overskud/**  **underskud, som overføres til 2019**    **(+ = overskud)** |
| Decentraliseringsaftaler | 30.765 | 266 | 31.031 |
| Uden for aftaler | 21.167 | 10.488 | 31.655 |
| **I alt** | **51.932** | **10.754** | **62.686** |

**Inden for decentraliseringsaftaler**

Inden for decentraliseringsaftalerne blev der overført et
overskud på 30,8 mio. kr. fra 2017 til 2018. Der er i 2018 opsparet yderligere
266.000 kr. på decentraliseringsaftalerne. Det foreslås, at det akkumulerede
overskud på 31 mio. kr. overføres til 2019.

På folkeskoleområdet er der sket en yderligere opsparing på
3,1 mio. kr., hvoraf 1,7 mio. kr. vedrører yderligere opsparing på
folkeskolernes fælleskonto, som anvendes til tværgående opgaver på
folkeskoleområdet. Den samlede opsparing på folkeskoleområdet udgør 16,2 mio.
kr.

På dagtilbudsområdet har institutionerne opsparet et
yderligere overskud i 2018 på 173.000 kr. Der overføres en akkumuleret
opsparing på 1,2 mio. kr. til 2019.

Institutionerne på ældreområdet overførte et overskud på 8,8
mio. kr. til 2018. Der er i 2018 opsparet yderligere 379.000 kr., så der samlet
set overføres 9,2 mio. kr. til 2019.

Institutionerne på handicap- og psykiatriområdet overførte
et samlet underskud på 2,0 mio. kr. til 2018. Der er i 2018 et yderligere
merforbrug på 2,65 mio. kr., så der samlet set overføres et underskud på 4,7
mio. kr. til 2019. Underskuddet vedrører decentraliseringsaftalen
’Voksenhandicap’.

På administrationens decentraliseringsaftale er der i 2018
anvendt 1 mio. kr. af de opsparede midler fra tidligere år. Fra 2018 til 2019
overføres et akkumuleret overskud på 7,9 mio. kr.

**Uden for decentraliseringsaftaler**

Til 2018 blev der overført i alt 21,2 mio. kr. uden for
decentraliseringsaftalerne. I 2018 har der været en yderligere opsparing på
10,5 mio. kr., så den akkumulerede opsparing uden for decentraliseringsaftalerne
udgør 31,7 mio. kr.

Den yderligere opsparing i 2018 vedrører blandt andet
vidtgående specialundervisning, hvor der i 2018 har været lavere udgifter som
følge af færre elever i specialklasser og specialskoler. Antallet er imidlertid
stigende i 2019. Herudover er nogle af de midler, byrådet afsatte til styrkede
inkluderende læringsmiljøer på folkeskoleområdet ikke anvendt i 2018, men i
stedet disponeret i 2019.

**ØKONOMI**

I budgettet for 2018 var der afsat 11,2 mio. kr. til
forbrug af opsparede midler. Den samlede opsparing er imidlertid øget med 10,8
mio. kr. Det betyder et mindreforbrug i forhold til budgettet til
serviceudgifter på i alt 22 mio. kr. i 2018 på områder med overførsel af
overskud eller underskud imellem årene.

De økonomiske konsekvenser inden for hvert udvalgs område
er vist i nedenstående tabeller:

Overførsel inden for decentraliseringsaftaler fra 2017-2018
og 2018-2019:

|  |  |  |
| --- | --- | --- |
| **Udvalg (i 1.000 kr.)**  **+ = overskud** | **Overførsel fra 2017**  **til 2018** | **Overførsel fra 2018**  **til 2019** |
| Økonomiudvalget | 8.848 | 7.875 |
| Teknik- og Miljøudvalget | -1.156 | -289 |
| Børne- og Skoleudvalget | 14.283 | 17.807 |
| Social- og Sundhedsudvalget | 7.395 | 4.429 |
| Arbejdsmarkedsudvalget | 467 | 207 |
| Kultur- og Fritidsudvalget | 928 | 1.002 |
| **I alt** | **30.765** | **31.031** |

Overførsel uden for decentraliseringsaftaler fra 2017-2018
og 2018-2019:

|  |  |  |
| --- | --- | --- |
| **Udvalg (i 1.000 kr.)**  **+ = overskud** | **Overførsel fra 2017**  **til 2018** | **Overførsel fra 2018**  **til 2019** |
| Økonomiudvalget | 9.562 | 9.605 |
| Teknik- og Miljøudvalget | 3.369 | 5.532 |
| Børne- og Skoleudvalget | 219 | 8.419 |
| Social- og Sundhedsudvalget | 3.790 | 3.681 |
| Kultur- og Fritidsudvalget | 3.763 | 4.182 |
| Beredskab | 464 | 236 |
| **I alt** | **21.167** | **31.655** |

**INDSTILLING**

Direktøren for Job og Økonomi indstiller til Byrådet:

1.
At Byrådet godkender, at der inden for
decentraliseringsaftalerne overføres i alt 31,031 mio. kr. til budget 2019 jf.
vedlagte bilag.

2.
At Byrådet godkender, at der uden for decentraliseringsaftalerne
overføres i alt 31,655 mio. til budget 2019 jf. vedlagte bilag.

3.
At Byrådet giver en tillægsbevilling på i alt 62,686 mio. kr. i 2019
finansieret af kassebeholdningen.

**BESLUTNING**

***Arbejdsmarkedsudvalget, 2. april 2019:***

Fraværende:Ingen

Indstilles godkendt.

***Social- og Sundhedsudvalget, 2. april 2019:***

Fraværende:Ingen

Indstilles godkendt.

***Planudvalget, 2. april 2019:***

Fraværende:ingen

Indstilles godkendt.

***Kultur- og Fritidsudvalget, 3. april 2019:***

Fraværende:Tove Lind

Ad 1: Indstilles godkendt.

Ad 2: Indstilles godkendt.

Ad 3: Indstilles godkendt.

***Børne- og Skoleudvalget, 4. april 2019:***

Fraværende:Ingen

Indstilles godkendt.

***Teknik- og Miljøudvalget, 4. april 2019:***

Fraværende:Ingen

Indstilles godkendt.

***Økonomiudvalget, 23. april 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Overførsel af over-/underskud (drift) fra 2018 til 2019 | 710-2019-27348 |